ΓΡΑΠΤΗ ΕΡΩΤΗΣΗ P-0071/00

υποβολή: Juan Ojeda Sanz (PPE-DE) προς την Επιτροπή

(18 Ιανουαρίου 2000)

Θέμα: Καθυστέρηση στην καταβολή ενισχύσεων της ΕΕ σε ανδαλουσιανούς ελαιοπαραγωγούς

Χιλιάδες ανδαλουσιανοί ελαιοπαραγωγοί δεν έχουν ακόμη λάβει τις ενισχύσεις που χορηγεί η Ευρωπαϊκή Ένωση στο συγκεκριμένο τομέα σε κάθε εμπορική περίοδο. Σε πολλές περιπτώσεις, οι επιχορηγήσεις αυτές αντιπροσωπεύουν το 40 % των εσόδων των εν λόγω παραγωγών. Όπως καταγγέλλουν οι ίδιοι οι εκπρόσωποι του τομέα, η καθυστέρηση αυτή τους προξενεί σοβαρές ζημίες, διότι σε αυτές στηρίζονταν προκειμένου να καλύψουν τα έξοδα της εμπορικής περιόδου.

Οι εκπρόσωποι των ενδιαφερομένων δηλώνουν ότι η κατάσταση αυτή οφείλεται στην ανικανότητα της Συνέλευσης της Ανδαλουσίας, η οποία είναι αρμόδια για τα συγκεκριμένα κονδύλια, γεγονός που έχει ως αποτέλεσμα χιλιάδες γεωργοί να μην έχουν λάβει ακόμη τα ποσά που αντιστοιχούν στο τελευταίο οικονομικό έτος και τα αντίστοιχα ποσά προηγούμενων εμπορικών περιόδων.

Γνωρίζει η Επιτροπή το σοβαρό αυτό πρόβλημα που αντιμετωπίζουν οι ανδαλουσιανοί γεωργοί;

Μπορεί να αναφέρει η Επιτροπή τους λόγους για τους οποίους δεν πραγματοποιήθηκε η καταβολή των ενισχύσεων;

Μπορεί η Επιτροπή να αναφέρει εάν, εκτός από τις καθυστερήσεις που αφορούν την εμπορική περίοδο 98/99,πάρχουν καθυστερήσεις που αφορούν και προηγούμενες εμπορικές περιόδους και να προσδιορίσει το ποσόν των προς είσπραξη ενισχύσεων;

Προτίθεται η Επιτροπή να εγκρίνει κάποιο μέτρο για να επιλύσει το σοβαρό αυτό πρόβλημα, το οποίο θέτει σε κίνδυνο την οικονομική κατάσταση χιλιάδων ανδαλουσιανών ελαιοπαραγωγών;

Απάντηση του κ. Fischler εξ ονόματος της Επιτροπής

(15 Φεβρουαρίου 2000)

Η Επιτροπή γνωρίζει ορισμένα προβλήματα στη διαχείριση κοινοτικών γεωργικών ενισχύσεων σε ορισμένες περιφέρειες, όπως στην Ανδαλουσία. Ο κυριότερος λόγος των καθυστερήσεων πληρωμών οφείλεται σε ελλείψεις του διοικητικού και χρηματοοικονομικού συστήματος του οργανισμού που είναιπεύθυνος για την εκκαθάριση των γεωργικών ενισχύσεων.

Σύμφωνα με το σύστημα ανάθεσης εξουσιών που διέπει τη λειτουργία της χρηματοδότησης της κοινής γεωργικής πολιτικής, οι οργανισμοί πληρωμής που έχουν εγκριθεί στα κράτη μέλη διαχειρίζονται τις πληρωμές και εγγυώνται την τήρηση της κοινοτικής νομοθεσίας (συμπεριλαμβανομένων των ημερομηνιών πληρωμής). Στην Ισπανία, η αυτόνομη επαρχία της Ανδαλουσίας είναι επίσημα αναγνωρισμένη ως οργανισμός πληρωμής για τις κοινοτικές γεωργικές ενισχύσεις.

Για την εγγύηση της τήρησης των προθεσμιών στην εκκαθάριση των γεωργικών ενισχύσεων, η Επιτροπή θέσπισε εδώ και πολλά έτη ένα σύστημα κυρώσεων, το οποίο προβλέπεται στο άρθρο 4 του κανονισμού (ΕΚ) αριθ. 296/96(1), για τα κράτη μέλη που δεν τηρούν τις προθεσμίες που καθορίζονται από τη γεωργική νομοθεσία. Το σύστημα αυτό κυρώσεων εφαρμόζεται αποκλειστικά στους οργανισμούς πληρωμής των κρατών μελών, ενώ οι γεωργοί έχουν δικαίωμα πλήρους είσπραξης της αιτηθείσας ενίσχυσης.

Ως παράδειγμα και χωρίς να λαμβάνονταιπόψη οι μεταγενέστερες αποφάσεις που θα μπορούσαν να ληφθούν στο πλαίσιο της εκκαθάρισης λογαριασμών κατά τη διάρκεια του οικονομικού έτους του Γεωργικού Ταμείου Προσανατολισμού και Εγγυήσεων (ΕΓΤΠΕ) 1999, επιβλήθηκαν στην Ισπανία οικονομικές διορθώσεις ύψους 521 εκατ. πεσετών (3,3 εκατ. ευρώ) για τις καθυστερήσεις που διαπιστώθηκαν στην εκκαθάριση γεωργικών ενισχύσεων στον τομέα του ελαιολάδου.

Αναφορικά με τις αιτήσεις ενισχύσεων που παρέμειναν χωρίς πληρωμή, είναι αναγκαίο ναπενθυμίσουμε ότι η κοινοτική νομοθεσία καθορίζει τις περιόδους πληρωμών, ενώ η Επιτροπή μπορεί να θεωρήσει ότι έχουν καθυστερήσει οι πληρωμές και να εφαρμόσει τις οικονομικές κυρώσεις μόνο μετά το πέρας της περιόδου αυτής.

Στη συγκεκριμένη περίπτωση, το Αξιότιμο Μέλος του Κοινοβουλίου αναφέρεται σε αιτήσεις ενισχύσεων για την παραγωγή ελαιολάδου για την περίοδο 1998/1999. Στην περίπτωση αυτή, η νομοθεσία προβλέπει περίοδο πληρωμής που αρχίζει στις 16 Οκτωβρίου 1999 και λήγει την ενενηκοστή ημέρα που έπεται της ημερομηνίας δημοσίευσης του κανονισμού που καθορίζει την πραγματική παραγωγή ελαιολάδου για τη συγκεκριμένη περίοδο. Ο τελευταίος αυτός κανονισμός πρέπει να εκδοθεί από την Επιτροπή το αργότερο οκτώ μήνες μετά τη λήξη της περιόδου εμπορίας. Κατά συνέπεια, μόνο γύρω στις 16 Οκτωβρίου 2000 θα μπορέσει η Επιτροπή να θεωρήσει τις εν λόγω δαπάνες ως καθυστερημένες και να εφαρμόσει τις κυρώσεις που στηρίζονται στο άρθρο 4 του κανονισμού (ΕΚ) αριθ. 296/96.

Όσον αφορά τις πληρωμές σχετικά με τις προηγούμενες περιόδους, η Επιτροπή διαθέτει τα μέσα για να διαπιστώσει ήδη τις καθυστερήσεις στη φάση της μηνιαίας δήλωσης των δαπανών στο ΕΓΤΠΕ και, ενδεχομένως, να εφαρμόσει τις κυρώσεις που προβλέπονται από τους κανονισμούς.

Τέλος, πρέπει ναπενθυμίσουμε ότι η ίδια άσκηση ελέγχου θα πραγματοποιηθεί στο πλαίσιο των διαδικασιών εκκαθάρισης λογαριασμών κατά τρόπο ώστε ναποχρεώσει αργότερα τα κράτη μέλη να τηρήσουν τις κανονιστικέςποχρεώσεις όσον αφορά τις ημερομηνίες πληρωμών προς τους γεωργούς.

(1) Κανονισμός (ΕΚ) αριθ. 296/96 της Επιτροπής, της 16ης Φεβρουαρίου 1996, σχετικά με τα δεδομένα που πρέπει να διαβιβάζουν τα κράτη μέλη και την μηνιαία λήψηπόψη των δαπανών που χρηματοδοτούνται στο πλαίσιο του τμήματος εγγυήσεων του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) και για τον καθορισμό ορισμένων λεπτομερειών εφαρμογής του κανονισμού (ΕΚ) αριθ. 1259/1999 του Συμβουλίου.ΕΕ L 39 της 17.2.1996 και ΕΕ L 331 της 23.12.1999.